**ТЕХНИЧЕСКA СПЕЦИФИКАЦИЯ**

1. **Предназначение на техническата спецификация**

Целта на този документ е да се определят изискванията и обхвата на дейностите, необходими за доставка на маркирано гориво за отопление на обект публична държавна собственост, а именно административната сграда на областна администрация на област Габрово, находяща се на адрес: гр. Габрово, пл. "Възраждане" № 5.

1. **Обект на обществената поръчка и прогнозна стойност**

Доставки.

Тип доставки – покупка на доставено гориво.

Прогнозна стойност: 65 000 /шестдесет и пет хиляди/ лева.

1. **Предмет на обществената поръчка**

**„Доставки на гориво за отопление (маркирано) на обект: сграда на областна администрация - Габрово, находяща се в гр. Габрово, пл. "Възраждане" № 5”**

1. **Изисквания за изпълнение на поръчката**
2. Вид на горивото: газьол за отопление с шифър по ЕКП: 02144400045

Качеството на предложеното гориво трябва да отговаря на изискванията на Наредба за изискванията за качеството на течните горива, условията, реда и начина за техния контрол /обн. ДВ, бр. 66 от 25.07.2003 г./

1. Място на изпълнение на поръчката /място на доставка/

Сградата на областна администрация - Габрово, находяща се в гр. Габрово, пл. "Възраждане" № 5.

1. Изпълнение на предмета на поръчката /начин на доставка/

Чрез извършване на периодични доставки на гориво за отопление (маркирано), като всяка от тях се осъществява в срок до 5 (пет) работни дни, считано от датата на приемане на заявката от страна на изпълнителя. Заявките ще се подават по електронен път при условията и по реда на Закона за електронния документ и електронния подпис, по факс или на хартиен носител или чрез комбинация от тези средства.

Участникът, определен за изпълнител, осигурява възможност за приемане на заявки всеки работен ден. Доставката по конкретна заявка се извършва в работното време и се предава на определено от възложителя материално-отговорно лице, след предварително уговорени за това дата и час.

1. Изисквания към участниците:

* Да отговарят на всички нормативни изисквания, свързани с осъществяване на дейността, възлагана с настоящата поръчка.
* да разполагат с минимум едно технически изправно специализирано транспортно средство – собствено или наето, за доставка на маркирани горива, оборудвани с GPS на агенция „Митници”, снабдени с измервателни уреди, съобразно изискванията на Наредба H–1 от 22.01.2014 г. за специфичните изисквания и контрола, осъществяван от митническите органи върху средствата за измерване и контрол на акцизни стоки, одобрени и контролирани от Държавна агенция за метрология и технически надзор.

1. **Критерии за възлагане - най ниска цена**.

**Критерий за класиране на участниците и начин на образуване на предлагана цена:**

В ценовото си предложение участникът посочва в **процент** търговска надценка (изразена в положителна или отрицателна величина), която се прибавя към базовата цена – това е цената (в лева без ДДС) за 1000 литра гориво за отопление на основния производител („Лукойл Нефтохим Бургас” АД), определена към датата на публичната покана. Предложеният процент надценка е константна величина и остава непроменен за целия период на действие на сключения договор. Така формирана, предложената цена включва всички разходи, свързани с изпълнението на възложената обществена поръчка, включително транспортните.

**Начин на образуване на доставна цена:**

Доставната цена е базовата цена на основния производител („Лукойл Нефтохим Бургас” АД), определена към датата на извършване на доставка плюс фиксирания процент търговска надценка, офериран от участника, избран за изпълнител. За доказване на „базова цена” в лева без ДДС за 1000 литра гориво за отопление изпълнителят по договора представя официален документ, издаден от основния производител или заверена от участника извадка от официален бюлетин на основния производител, отразяващ базовата цена (в лева), актуален/а към датата нa извършване на доставката.

Доставната цена може да бъде променяна само в случаите на промяна на базовата цена в резултат на изменение на цените на горивата и петролните продукти от основния производител на горива на територията на страната, което обстоятелство се удостоверява чрез официални документи за изменение на цените.

1. **Начин на плащане**

В български лева, разсрочено, в срок до 30 /тридесет/ дни, считано от датата на доставката, по банков път на посочена от страна на изпълнителя банкова сметка в банка на територията на страната.

1. **Срок за изпълнение на възложената обществена поръчка**

Договорът за възлагане на обществена поръчка влиза в сила считано от датата на подписването му и се сключва за срок от една година или за доставено количество гориво, чиято обща стойност без включен ДДС достига и не надхвърля прогнозната стойност.